钦定古今图书集成/明伦汇编/氏族典/第284卷 > 黄寔
## 钦定古今图书集成/明伦汇编/氏族典/第284卷 > 黄寔

按《宋史黄寔传》，“寔字师是，陈州人。登进士第，历司农
主簿，积官提举京西、淮东常平。元丰末，议罢提举官，
命未布，寔舅章惇属蔡确徙寔提点开封县镇，迁提
点梓州路两浙刑狱，京东、河北转运副使。哲宗以寔
为监司，久议召用，曾布阴沮之，乃以知陕州，为江淮
发运副使。贺辽主登位，还，除太仆卿，再擢宝文阁待”
制、知瀛州，徙定州，卒于官。寔孝友敦睦，世称其“内行。”
苏辙在陈与寔游，因结昏，其后又与轼友善。绍圣党
祸起，寔以章惇甥故获免，然亦不得久于朝著焉。